เควิน ดาโสม

อภิสิทธินันท์ "เควิน" เลน ดาโสม () เป็นนายแบบและนักบาสเกตบอลลูกครึ่งไทย-ไอร์แลนด์ ผู้ดำรงตำแหน่ง แมนฮันต์อินเตอร์เนชันแนล 2024

 ประวัติ 
เควินเกิดเมื่อวันที่ 22 มิถุนายน พ.ศ. 2536 ที่จังหวัดเชียงใหม่ เป็นลูกครึ่งไทย-ไอร์แลนด์ มีพี่น้องทั้งหมด 10 คน ในจำนวนนี้รวมถึง วุฒิพงษ์ (รูเบน), กิตติเทพ (แฟรงกี้) และกริยาณี (เพนนี) ซึ่งเพนนีเป็นผู้เข้าประกวดเดอะเฟซไทยแลนด์ ซีซัน 1

เควินสำเร็จการศึกษาปริญญาโทบริหารธุรกิจมหาบัณฑิต สาขาวิชาการสื่อสารการตลาดบูรณาการ วิทยาลัยบริหารธุรกิจเชิงนวัตกรรมและการบัญชี มหาวิทยาลัยธุรกิจบัณฑิตย์

การทำงาน
นักบาสเกตบอล
เควินเคยลงแข่งขันบาสเกตบอลให้ทีมจังหวัดสงขลาร่วมกับรูเบนและแฟรงกี้ในกีฬาแห่งชาติ ครั้งที่ 45 อีกทั้งยังเคยเป็นนักบาสเกตบอลของมหาวิทยาลัยธุรกิจบัณฑิตย์ ตั้งแต่ พ.ศ. 2553–2560 เป็นนักบาสเกตบอลทีมชาติไทยในปี พ.ศ. 2561 และในปี พ.ศ. 2564 เขาได้ลงเล่นในบาสเกตบอลลีกของเวียดนาม

นายแบบ
ในปี พ.ศ. 2561 เควินเข้าประกวด มิสเตอร์ซูปราเนชันแนลไทยแลนด์ 2018 และได้ตำแหน่งชนะเลิศ เป็นตัวแทนประเทศไทยไปประกวด มิสเตอร์ซูปราเนชันแนล 2018 และได้ตำแหน่งรองอันดับ 3

ต่อมาในปี พ.ศ. 2566 เขาได้เข้าประกวด แมนฮันต์ไทยแลนด์ 2023 และได้รับตำแหน่งชนะเลิศอีกครั้ง เขาเป็นตัวแทนประเทศไทยในการประกวด แมนฮันต์อินเตอร์เนชันแนล 2024 ที่จังหวัดพระนครศรีอยุธยา และได้รับตำแหน่งชนะเลิศ อีกทั้งยังได้รับรางวัลพิเศษ "เบสท์ รันเวย์ ดิจิทัล ชาเลนจ์" นับเป็นตัวแทนจากประเทศไทยคนแรกที่ชนะการประกวดนี้ และเป็นตัวแทนประเทศไทยคนที่สองที่ชนะการประกวดชายงามระดับแกรนด์สแลม ต่อจาก ธิติสรรค์ กู้ดเบิร์น ซึ่งได้รับตำแหน่งมิสเตอร์อินเตอร์เนชันแนล ในปีก่อนหน้านั้น

อ้างอิง

แหล่งข้อมูลอื่น



หมวดหมู่:ชาวไทยเชื้อสายไอริช
หมวดหมู่:นายแบบไทย
หมวดหมู่:นักบาสเกตบอลชาวไทย
หมวดหมู่:แมนฮันต์อินเตอร์เนชันแนล
หมวดหมู่:บุคคลจากคณะบริหารธุรกิจ มหาวิทยาลัยธุรกิจบัณฑิตย์